钦定古今图书集成/方舆汇编/边裔典/第042卷 > 含明国
## 钦定古今图书集成/方舆汇编/边裔典/第042卷 > 含明国

蓬莱山，东有郁夷国，其西有含明之国。缀鸟毛以为
衣，承露而饮，终天登高取水，亦以金银仓环、水精火
藻为阶。有冰水，沸水，饮者千岁。有大螺名“裸步”，负其
壳露行，冷则复入其壳生卵，著石则软，取之则坚。明
王出世，则浮于海际焉。有葭红色，可编为席，温柔如
罽毛焉。有鸟名“鸿鹅”，色似鸿，形如秃鹙，腹内无肠，羽
“翮附骨而生，无皮肉也。雌雄相盻则生。”《产南》有鸟，名
鸳鸯，形似雁，徘徊云间，栖息高岫，足不践地，生于石
穴中，万岁一交则生雏，千岁衔毛学飞，以千万为群，
推其毛长者，高翥万里。圣人之世，来入国郊，有浮筠
之干，叶青茎紫，子大如珠，有青鸾集其上，下有沙礰，
细如粉。柔风至，叶条翻起，拂细沙如云雾。仙者来观
而戏焉。吹风竹叶声如钟磬之音。